Pjanti, prodotti mill-pjanti u oġġetti oħra Kodiċi NM Pajjiżi terzi tal-oriġini Miżuri

Acer japonicum Thunberg, Acer palmatum Thunberg u Acer shirasawanum Koidzumi, bl-għeruq mikxufa, inattivi, ħielsa mill-weraq, imlaqqma jew imraħħma, pjanti li għandhom minn sena sa tliet snin għat-tħawwil ex 0602 90 41 ex 0602 90 45 ex 0602 90 46 ex 0602 90 48 ex 0602 90 50 New Zealand (a) Dikjarazzjoni uffiċjali li: (i) il-pjanti huma ħielsa mill-Eotetranychus sexmaculatus; (ii) tul ħajjithom il-pjanti tkabbru dejjem f’post tal-produzzjoni li, flimkien mas-siti tal-produzzjoni li huma parti minnu, hu rreġistrat u ssorveljat mill-organizzazzjoni nazzjonali għall-protezzjoni tal-pjanti tal-pajjiż tal-oriġini; (iii) waqt spezzjonijiet uffiċjali li saru fi żminijiet xierqa sa mill-bidu taċ-ċiklu tal-produzzjoni tal-pjanti, is-sit tal-produzzjoni nstab li hu ħieles mill-Eotetranychus sexmaculatus; f’każ ta’ suspett tal-preżenza tal-Eotetranychus sexmaculatus fis-sit tal-produzzjoni, saru trattamenti xierqa biex ikun żgurat li l-pest ma jkunx preżenti; ġiet stabbilita żona ta’ 100 m madwar is-sit, li hija soġġetta għal stħarriġiet speċifiċi fi żminijiet xierqa biex jinstab il-pest Eotetranychus sexmaculatus u meta nstab il-pest fuq xi pjanti ospitanti, dawk il-pjanti nqalgħu u nqerdu minnufih; (iv) twaqqfet sistema biex tiżgura li, qabel ma jiddaħħlu fis-sit tal-produzzjoni, l-għodod u l-makkinarju jkunu tnaddfu għalkollox mill-ħamrija u minn biċċiet tal-pjanti u ġew diżinfettati biex jinħelsu mill-Eotetranychus sexmaculatus; (v) waqt il-qlugħ, il-pjanti tnaddfu, inżabru u saritilhom spezzjoni fitosanitarja uffiċjali li mill-anqas tkun tikkonsisti minn eżami viżiv dettaljat, b’mod partikolari taz-zkuk u tal-friegħi tal-pjanti biex jiġi kkonfermat li fuqhom m’hemmx Eotetranychus sexmaculatus; (vi) eżatt qabel l-esportazzjoni, il-konsenji tal-pjanti saritilhom spezzjoni uffiċjali, b’mod partikolari taz-zkuk u tal-friegħi tal-pjanti, għall-preżenza tal-Eotetranychus sexmaculatus, u d-daqs tal-kampjun spezzjonat kien biżżejjed biex jippermetti s-sejbien ta’ mill-inqas 1 % ta’ infestazzjoni mill-pest b’livell ta’ affidabbiltà ta’ 99 %; (b) taħt l-intestatura ‘Dikjarazzjoni Addizzjonali’, iċ-ċertifikati fitosanitarji għal dawk il-pjanti jinkludu: (i) id-dikjarazzjoni li ġejja: ‘Il-konsenja tikkonforma mar-Regolament ta’ Implimentazzjoni tal-Kummissjoni (UE) 2020/1362’; (ii) l-ispeċifikazzjoni tas-siti tal-produzzjoni rreġistrati.

Acer japonicum Thunberg, Acer palmatum Thunberg u Acer shirasawanum Koidzumi, bl-għeruq mikxufa, inattivi, ħielsa mill-weraq, imlaqqma jew imraħħma, pjanti li għandhom minn sena sa tliet snin għat-tħawwil ex 0602 90 41 ex 0602 90 45 ex 0602 90 46 ex 0602 90 48 ex 0602 90 50 New Zealand (a) Dikjarazzjoni uffiċjali li: (i) il-pjanti huma ħielsa mill-Oemona hirta u mill-Platypus apicalis; (ii) tul ħajjithom, il-pjanti tkabbru dejjem f’post tal-produzzjoni li, flimkien mas-siti tal-produzzjoni li huma parti minnu, hu rreġistrat u ssorveljat mill-organizzazzjoni nazzjonali għall-protezzjoni tal-pjanti tal-pajjiż tal-oriġini; (iii) waqt spezzjonijiet uffiċjali li saru fi żminijiet xierqa sa mill-bidu taċ-ċiklu tal-produzzjoni tal-pjanti, is-sit tal-produzzjoni nstab li hu ħieles mill-Oemona hirta u mill-Platypus apicalis; f’każ ta’ suspett tal-preżenza tal-Oemona hirta jew tal-Platypus apicalis fis-sit tal-produzzjoni, saru trattamenti xierqa biex ikun żgurat li l-pesti ma jkunux preżenti; (iv) waqt il-qlugħ, il-pjanti tnaddfu u saritilhom spezzjoni uffiċjali biex jiġi kkonfermat li fuqhom m’hemmx Oemona hirta u Platypus apicalis; (v) eżatt qabel l-esportazzjoni, il-konsenji tal-pjanti saritilhom spezzjoni uffiċjali għall-preżenza tal-Oemona hirta u tal-Platypus apicalis, u d-daqs tal-kampjun spezzjonat kien biżżejjed biex jippermetti s-sejbien ta’ mill-inqas 1 % ta’ infestazzjoni mill-pest b’livell ta’ affidabbiltà ta’ 99 %; (b) taħt l-intestatura ‘Dikjarazzjoni Addizzjonali’, iċ-ċertifikati fitosanitarji għal dawk il-pjanti jinkludu: (i) id-dikjarazzjoni li ġejja: ‘Il-konsenja tikkonforma mar-Regolament ta’ Implimentazzjoni tal-Kummissjoni (UE) 2020/1362’; (ii) l-ispeċifikazzjoni tas-siti tal-produzzjoni rreġistrati.

Albizia julibrissin Durazzini, bl-għeruq mikxufa, inattivi, pjanti mlaqqma għat-tħawwil b’dijametru massimu ta’ 2,5 cm ex 0602 90 41 ex 0602 90 45 ex 0602 90 46 ex 0602 90 48 Iżrael (a) Dikjarazzjoni uffiċjali li: (i) il-pjanti huma ħielsa mill-Euwallacea fornicatus sensu lato u mill-Fusarium euwallaceae; (ii) tul ħajjithom, il-pjanti tkabbru dejjem f’post tal-produzzjoni li hu rreġistrat u ssorveljat mill-organizzazzjoni nazzjonali għall-protezzjoni tal-pjanti tal-pajjiż tal-oriġini. Dik ir-reġistrazzjoni tinkludi s-siti tal-produzzjoni rispettivi fil-post tal-produzzjoni; (iii) il-pjanti jissodisfaw wieħed mir-rekwiżiti li ġejjin: 1. il-pjanti għandhom dijametru iżgħar minn 2 cm fil-bażi taz-zokk jew 2. għal mill-anqas sitt xhur qabel l-esportazzjoni, il-pjanti tkabbru f’sit bi protezzjoni fiżika sħiħa kontra l-introduzzjoni tal-Euwallacea fornicatus sensu lato u sarulu spezzjonijiet uffiċjali fi żminijiet xierqa u nstab ħieles mill-pest, u dan hu kkonfermat mill-inqas b’nases li jiġu kkontrollati mill-inqas kull erba’ ġimgħat, inkluż minnufih qabel il-ġarr, jew 3. il-pjanti tkabbru f’sit tal-produzzjoni li sa mill-bidu tal-aħħar ċiklu sħiħ tal-veġetazzjoni, waqt spezzjonijiet uffiċjali li saru mill-inqas kull erba’ ġimgħat, instab ħieles mill-Euwallacea fornicatus sensu lato u mill-Fusarium euwallaceae, u dan jiġi kkonfermat mill-inqas bin-nases għall-Euwallacea fornicatus sensu lato; f’każ ta’ suspett tal-preżenza ta’ xi wieħed miż-żewġ pesti fis-sit tal-produzzjoni, saru trattamenti xierqa kontra l-pesti biex ikun żgurat li l-pesti ma jkunux preżenti; tiġi stabbilita żona ta’ 1 km madwar is-sit, li tkun monitorjata fi żminijiet xierqa għall-Euwallacea fornicatus sensu lato u għall-Fusarium euwallaceae, u meta xi wieħed miż-żewġ pesti jinstab fuq xi pjanti ospitanti, dawk il-pjanti jenħtieġ jitneħħew minnufih u jinqerdu; (iv) eżatt qabel l-esportazzjoni, il-konsenji tal-pjanti b’dijametru ta’ 2 cm jew iżjed fil-bażi taz-zokk, saritilhom spezzjoni uffiċjali, b’mod partikolari taz-zkuk u tal-friegħi tal-pjanti, għall-preżenza tal-pest, inkluż b’kampjunar distruttiv. Id-daqs tal-kampjun spezzjonat għandu jkun biżżejjed biex jippermetti s-sejbien ta’ mill-inqas 1 % ta’ infestazzjoni mill-pest b’livell ta’ affidabbiltà ta’ 99 %; (b) taħt l-intestatura ‘Dikjarazzjoni Addizzjonali’, iċ-ċertifikati fitosanitarji għal dawk il-pjanti jinkludu: (i) id-dikjarazzjoni li ġejja: ‘Il-konsenja tikkonforma mad-dispożizzjonijiet tar-Regolament ta’ Implimentazzjoni tal-Kummissjoni (UE) 2020/1213’; (ii) l-ispeċifikazzjoni ta’: — liema rekwiżit tal-punt (a)(iii) f’din l-entrata ġie ssodisfat, u — is-sit(i) tal-produzzjoni rreġistrat(i).

Albizia julibrissin Durazzini, bl-għeruq mikxufa, inattivi, pjanti mlaqqma għat-tħawwil b’dijametru massimu ta’ 2,5 cm ex 0602 90 41 ex 0602 90 45 ex 0602 90 46 ex 0602 90 48 Iżrael (a) Dikjarazzjoni uffiċjali li: (i) il-pjanti huma ħielsa mill-Aonidiella orientalis; (ii) tul ħajjithom, il-pjanti tkabbru dejjem f’post tal-produzzjoni li hu rreġistrat u ssorveljat mill-organizzazzjoni nazzjonali għall-protezzjoni tal-pjanti tal-pajjiż tal-oriġini. Dik ir-reġistrazzjoni tinkludi s-siti tal-produzzjoni rispettivi fil-post tal-produzzjoni. Dak il-post tal-produzzjoni jissodisfa wkoll wieħed mir-rekwiżiti li ġejjin: 1. għal mill-anqas sitt xhur qabel l-esportazzjoni, il-pjanti tkabbru f’sit bi protezzjoni fiżika sħiħa kontra l-introduzzjoni tal-Aonidiella orientalis u sarulu spezzjonijiet uffiċjali kull tliet ġimgħat u nstab ħieles mill-pest, inkluż minnufih qabel il-ġarr, jew 2. waqt spezzjonijiet uffiċjali li saru kull tliet ġimgħat sa mill-bidu tal-aħħar ċiklu sħiħ tal-vetegazzjoni, is-sit tal-produzzjoni nstab li hu ħieles mill-Aonidiella orientalis; f’każ ta’ suspett tal-preżenza tal-pest fis-sit tal-produzzjoni, saru trattamenti xierqa kontra l-pest biex ikun żgurat li l-pest ma jkunx preżenti; tiġi stabbilita żona ta’ 100 m madwar is-sit, li tkun monitorjata fi żminijiet xierqa għall-Aonidiella orientalis, u meta l-pest jinstab fuq xi pjanti, dawk il-pjanti jenħtieġ jitneħħew minnufih u jinqerdu; (iii) eżatt qabel l-esportazzjoni, il-konsenji tal-pjanti saritilhom spezzjoni uffiċjali, b’mod partikolari taz-zkuk u tal-friegħi tal-pjanti, għall-preżenza tal-Aonidiella orientalis. Id-daqs tal-kampjun spezzjonat għandu jkun biżżejjed biex jippermetti s-sejbien ta’ mill-inqas 1 % ta’ infestazzjoni mill-pest b’livell ta’ affidabbiltà ta’ 99 %; (b) taħt l-intestatura ‘Dikjarazzjoni Addizzjonali’, iċ-ċertifikati fitosanitarji għal dawk il-pjanti jinkludu: (i) id-dikjarazzjoni li ġejja: ‘Il-konsenja tikkonforma mad-dispożizzjonijiet tar-Regolament ta’ Implimentazzjoni tal-Kummissjoni (UE) 2020/1213’; (ii) l-ispeċifikazzjoni ta’: — liema rekwiżit tal-punt (a)(ii) f’din l-entrata ġie ssodisfat, u — is-sit(i) tal-produzzjoni rreġistrat(i).

il-pjanti għat-tħawwil maqlugħa bl-għeruq tal-Jasminum polyanthum Franchet ex 0602 10 90 Iżrael (a) Dikjarazzjoni uffiċjali li: (i) il-pjanti huma ħielsa mis-Scirtothrips dorsalis, mill-Aonidiella orientalis, mill-Milviscutulus mangiferae, mill-Paracoccus marginatus, mill-Pulvinaria psidii u mill-Colletotrichum siamense; (ii) tul ħajjithom, il-pjanti tkabbru dejjem f’post tal-produzzjoni li, flimkien mas-siti tal-produzzjoni li huma parti minnu, hu rreġistrat u ssorveljat mill-organizzazzjoni nazzjonali għall-protezzjoni tal-pjanti tal-pajjiż tal-oriġini; (iii) il-pjanti jkunu tkabbru f’sit bi protezzjoni fiżika kontra l-introduzzjoni tas-Scirtothrips dorsalis, tal-Aonidiella orientalis, tal-Milviscutulus mangiferae, tal-Paracoccus marginatus, u tal-Pulvinaria psidii; (iv) is-sit tal-produzzjoni sarulu spezzjonijiet uffiċjali għall-preżenza tas-Scirtothrips dorsalis, tal-Aonidiella orientalis, tal-Milviscutulus mangiferae, tal-Paracoccus marginatus, tal-Pulvinaria psidii u tal-Colletotrichum siamense kull tliet ġimgħat u nstab ħieles minn dawk il-pesti; (v) eżatt qabel l-esportazzjoni, il-konsenji tal-pjanti saritilhom spezzjoni uffiċjali għall-preżenza tas-Scirtothrips dorsalis, tal-Aonidiella orientalis, tal-Milviscutulus mangiferae, tal-Paracoccus marginatus u tal-Pulvinaria psidii, u d-daqs tal-kampjun spezzjonat kien biżżejjed biex jippermetti s-sejbien ta’ mill-inqas 1 % ta’ infestazzjoni mill-pest b’livell ta’ affidabbiltà ta’ 99 %; u saritilhom spezzjoni uffiċjali wkoll għall-preżenza tal-Colletotrichum siamense, inkluż bi ttestjar tal-pjanti sintomatiċi; (b) taħt l-intestatura ‘Dikjarazzjoni Addizzjonali’, iċ-ċertifikati fitosanitarji għal dawk il-pjanti jinkludu: (i) id-dikjarazzjoni li ġejja: ‘Il-konsenja tikkonforma mar-Regolament ta’ Implimentazzjoni (UE) 2021/419’; u (ii) l-ispeċifikazzjoni tas-siti tal-produzzjoni rreġistrati.